burgasdotpro/wikipedia huggingface dataset:
Claudio Acquaviva

Claudio Acquaviva alebo Claudio Aquaviva (* 14. september 1543, Atri, Taliansko – † 31. január 1615, Rím) bol 5. generál Spoločnosti Ježišovej. Je autorom definitívneho študijného poriadku jezuitov ("Ratio et institutio studiorum").
Majstrovstvá Európy v hokeji na kolieskových korčuliach mužov 2008

Majstrovstvá Európy v hokeji na kolieskových korčuliach mužov 2008 boli v poradí 48. majstrovstvá Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (CERS), resp. jej výbor pre hokej na kolieskových korčuliachCERH. Konali sa v Oviede, v Španielsku od 21.26. júla 2008, za účasti 8 tímov. Španielsko hostilo mužské ME siedmykrát, naposledy v roku 1987, takisto v Oviede. Španielsko sa po 14-krát (piatykrát za sebou) stalo víťazom turnaja.
Majstrovstvá Európy v hokeji na kolieskových korčuliach mužov 2010

Majstrovstvá Európy v hokeji na kolieskových korčuliach mužov 2010 boli v poradí 49. majstrovstvá Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (CERS), resp. jej výbor pre hokej na kolieskových korčuliachCERH. Konali sa vo Wuppertale, v Nemecku od 5.11. septembra 2010, za účasti 8 tímov. Nemecko hostilo mužské ME piatykrát, naposledy v roku 1992, takisto vo Wuppertal. Španielsko sa po 15-krát (šiestykrát za sebou) stalo víťazom turnaja. Tretie Francúzsko získalo medailu po dlhých 78 rokoch; Taliansko sa zase nedostalo medzi najlepšie 4 tímy po dlhých 41 rokoch.
Cesta III. triedy 2160 (Slovensko)

Cesta III. triedy číslo 2160 ("III/2160," staré číslo "III/519007") je cesta III. triedy na Slovensku v okrese Martin. Jej celková dĺžka je .
Priebeh.
Cesta začína v obci Príbovce križovatkou s cestou II. triedy 519. Spočiatku vedie intravilánom Príboviec, následne prechádza do obce Rakovo, ide popri železničnej stanici, za ktorou sa križuje so železničnou traťou číslo 170 (železničné priecestie). 
Cesta ďalej pokračuje cez Valentovú, kde sa križuje s cestou III/2155. V úseku Rakovo – Valentová má cesta nespevnený povrch. Následne komunikácia vedie cez obec Laskár (križovatka s III/2154) do obce Socovce, kde končí križovatkou s cestou III/2159.
Cesta III. triedy 2159 (Slovensko)

Cesta III. triedy číslo 2159 ("III/2159", staré číslo "III/519006" alebo skrátene "III/5196") je cesta III. triedy na Slovensku v okresoch Martin a Turčianske Teplice. Jej celková dĺžka je .
Priebeh.
Cesta začína križovatkou s cestou II. triedy 519. Prechádza vedľa železničnej stanice a križuje sa so železničnou traťou číslo 170. Ďalej cesta pokračuje do obce Socovce (križovatka s cestou III/2154). Za Socovcami sa križuje s cestou III/2179 a neskôr vstupuje do okresu Turčianske Teplice. Komunikácia končí križovatkou s cestou III/2190 v blízkosti obce Mošovce.
V roku 2010 bola cesta neprejazdná, pretože ju zničili nákladné autá, ktoré po nej vozili štrk.
Milan Šuna

Milan Šuna je tatranský horský vodca, horolezec, skialpinista, účastník dvoch himalájskych expedícií (Šiša Pangma 1996, Manaslu 1997). Je členom Medzinárodného združenia asociácií horských vodcov UIAGM.
Cesta III. triedy 2163 (Slovensko)

Cesta III. triedy číslo 2163 ("III/2163," staré číslo "III/519010" alebo skrátene "III/51910") je cesta III. triedy na Slovensku v okrese Martin. Jej celková dĺžka je len 442 metrov.
Správcom celej cesty je Správa ciest Žilinského samosprávneho kraja, závod Turiec.
Priebeh.
Komunikácia začína križovatkou s cestou II. triedy 519 a prechádza obcou Turčiansky Ďur, v ktorej aj končí.
Kvalifikácia na Majstrovstvá sveta vo futbale 2014 – Európa

Kvalifikácia na Majstrovstvá sveta vo futbale 2014 – Európa prebiehala v ôsmich šesťčlenných skupinách a jednej päťčlennej skupine.
Postavenie tímov na 2. mieste.
Pretože 1 skupina má o 1 tím menej než ostatné, zápasy proti tímu na 6. mieste v každej skupine sa nezapočítavajú v tomto rebríčku. Výsledkom bude, že každý tím bude mať odohraných 8 zápasov a vytvorí sa tabuľka. Prvých 8 mužstiev postupuje do baráže.
Poradie sa bude určovať podľa nasledujúcich kritérií:
Baráž.
Z ôsmich postupujúcich do baráže boli vyžrebované štyri dvojice, ktoré zohrali dvojzápas doma-vonku. Víťazi postúpili na MS 2014.
Majstrovstvá Európy v hokeji na kolieskových korčuliach mužov 2006

Majstrovstvá Európy v hokeji na kolieskových korčuliach mužov 2006 boli v poradí 47. majstrovstvá Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (CERS), resp. jej výbor pre hokej na kolieskových korčuliachCERH. Konali sa v Monze, v Taliansku od 16.22. júla 2006, za účasti 9 tímov. Andorra sa vrátila na ME po 12 rokoch. Španielsko sa po 13-krát (štvrtýkrát za sebou) stalo víťazom turnaja. Druhé Švajčiarsko získalo medailu po 56 rokoch, striebro dokonca po 69 rokoch. Štvrté Talianske zase nezískalo žiadnu medailu po 25 rokoch.
Acquis Únie

Acquis Únie alebo acquis [vyslov: aki] (iné názvy: polooficiálne: acquis EÚ, acquis Európskej únie, súbor právnych predpisov EÚ; pred nadobudnutím účinnosti Lisabonskej zmluvy : acquis communautaire [vyslov: aki komünotér]) je súhrn výsledkov legislatívnej činnosti Európskej únie, ktoré tvoria zmluvy a právne akty vydané na základe týchto zmlúv orgánmi Únie (teda primárne a sekundárne právo Únie). Jeho prijatie a zapracovanie do právneho systému krajiny je jednou z viacerých podmienok členstva v Európskej únii.
Kvalifikácia na Majstrovstvá sveta vo futbale 2014 – Európa – Skupina A

Kvalifikácia na Majstrovstvá sveta vo futbale 2014 – Európa – Skupina A je európska kvalifikačná skupina na Majstrovstvá sveta vo futbale 2014. V skupine hrajú , , , , a .
Víťaz skupiny priamo postúpi, 8 najlepších tímov na 2. mieste bude hrať baráž. Najhorší tím na 2. mieste do baráže nepostúpi.
Zdroje.
http://www.eurofotbal.cz/
Acquis

Acquis (fr. acquis = 1. nadobudnutý, 2. nadobudnuté vedomosti, úspechy, výhody, skúsenosti, práva) môže byť v práve:
John Travolta

Jonathan Joseph „John“ Travolta (* 18. február 1954, Englewood, New Jersey, USA) je americký herec, tanečník, a spevák.
Keď mal 16 rokov, odišiel zo školy, aby sa mohol venovať herectvu. Preslávil sa filmami "Pomáda", "Pozri, kto to hovorí" a "Pulp Fiction".
Osobný život.
Travolta sa v roku 1991 oženil s herečkou Kelly Preston. V roku 1992 sa im narodil syn Jett a v roku 2000 dcéra Ella Bleu. V roku 2009 sa v rodine stalo nešťastie, keď počas rodinnej dovolenky na Bahamách zomrel syn Jett. Príčinou smrti bol epileptický záchvat. Travolta je dlhoročným členom scientologickej cirkvi.
Majstrovstvá Európy v hokeji na kolieskových korčuliach mužov 1994

Majstrovstvá Európy v hokeji na kolieskových korčuliach mužov 1994 boli v poradí 41. majstrovstvá Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (CERS), resp. jej výbor pre hokej na kolieskových korčuliachCERH. Konali sa v meste Funchal, na ostrove Madeira, v Portugalsku v roku 1994, za účasti rekordných 13 tímov. V Portugalsku sa konali mužské ME po 10-krát, naposledy v roku 1985. 
Portugalsko sa po 18-krát stalo víťazom turnaja, keď obhájilo titul z minulých ME.
Diego Lugano

Diego Alfredo "Tota" Lugano Moreno (* 2. november 1980, Canelones, Uruguaj) je uruguajský futbalista hrajúci v Ligue 1 za tím Paris Saint-Germain (2012). Je kapitánom Uruguajskej reprezentácie a bol vyhlásený najlepším kapitánom na Majstrovstvách sveta vo futbale 2010 v Juhoafrickej Republike.
Kariéra.
Klubovú kariéru začal v Club Atlético Tres Esquinas Canelones a neskôr Club Atlético Libertad. V roku 1998 sa stal vo svojich 18-tich rokoch majstrom krajiny s tímom Libertad. V roku 1999 prestúpil do tímu Nacional Montevideo a o pár rokov na to prestúpil do Plaza Colonia.
São Paulo.
Lugano prišiel do tímu São Paulo v roku 2003. V roku 2005 s klubom zvíťazil v šampionáte Paulista, Copa Libertadores a na majstrovstvách sveta klubov v Japonsku. V tom istom roku bol vyhlásený najlepším obrancom v Južnej Ameriky.
Fenerbahçe S.K..
21. augusta 2006 Lugano prestúpil do Fenerbahçe S.K. za 7,5 milióna eur a podpísal 3+1 ročný kontrakt. S klubom získal ligový titul. Stal sa veľkým obľúbencom fanúšikov vďaka útočnej hre a gólom vsietených hlavou.
Paris Saint-Germain.
27. augusta 2011 prestúpil do Paris Saint-Germain za 3 milióny eur. Počas prvej sezóny v Paríži však zaznamenal len 12 štartov kvôli zraneniu a slabej forme.
Chrám Krista Spasiteľa (Užhorod)

Chrám Krista Spasiteľa ( alebo ) je hlavným katedrálnym chrámom Ukrajinskej pravoslávnej cirkvi (patriarchát Moskva) v ukrajinskom meste Užhorod (Zakarpatská oblasť).
Dejiny.
Chrám bol postavený v roku 2000. Pravoslávni veriaci v Užhorode až do roku 1991 slúžili liturgiu v gréckokatolíckej katedrále, ktorú pravoslávna cirkev získala po násilnom zrušení gréckokatolíckej cirkvi po pripojení Podkarpatskej Rusi k Sovietskemu zväzu v roku 1945.
Architektúra.
Chrám je vybudovaný v typicky staroruskom architektonickom slohu a pripomína ruské pravoslávne chrámy Kyjevskej Rusi. Svojím vzhľadom symbolizuje spätosť s ruskou kultúrou a pravoslávnou cirkvou. Nachádza sa na Námestí sv. Cyrila a Metoda. Je vysoký 60 metrov a zmestí sa doň 5000 veriacich.
Denník komornej

Denník komornej (orig. ) je román od francúzskeho spisovateľa Octava Mirbeaua. Napísal ju v roku 1900.
Život a neobyčejná dobrodružství vojáka Ivana Čonkina

Život a neobyčejná dobrodružství vojáka Ivana Čonkina je česko-taliansko-francúzsko-britsko-ruská filmová komédia z roku 1993 režiséra Jiřího Menzela a scenáristu Zdeňka Svěráka.
Film sa odohráva v ruskej dedine za druhej svetovej vojny, ide o paródiu na sovietske vojnové filmy.
Károly Ács

Károly Ács (vlastné meno Károly Kovács; * 8. september 1928, Subotica – † 3. júl 2007, Kolín nad Rýnom) bol maďarsky píšuci juhoslovanský (srbský) básnik a prekladateľ. Spájal modernú poéziu s tradicionalistickým prístupom. Prekladal do maďarčiny predovšetkým z jazykov krajín bývalej Juhoslávie, ale i z nemčiny a angličtiny.
Acta Sanctae Sedis

Acta Sanctae Sedis (doslova z lat. "Akty Svätej stolice") bol časopis Rímskej kúrie, založený v roku 1865 a vydávaný v mesačnej periodicite. Pôvodne právny časopis v roku 1904 vyhlásil pápež Pius X. za úradnú zbierku pápežských predpisov. V roku 1909 ho nahradil vestník Apoštolskej stolice "Acta Apostolicae Sedis". Celkovo bolo vydaných 41 ročníkov.
Katedrála Povýšenia svätého kríža (Užhorod)

Katedrála Povýšenia svätého kríža (ukr. Храм приурочений Воздвиження Хреста Господнього) je katedrála Mukačevskej gréckokatolíckej eparchie v ukrajinskom meste Užhorod v Zakarpatskej oblasti.
História.
Chrám bol postavený v 17. storočí ako jezuitský chrám rímskokatolíckej cirkvi. Dokončený bol v roku 1646 a bol zasvätený sviatku Povýšenia svätého kríža. Stavbu financovala šľachtická rodina Drugetovcov. Po poškodení počas Rákociho povstania bol obnovený.
Keď pápež v roku 1773 zrušil jezuitský rád, chrám bol odovzdaný gréckokatolíckej cirkvi a stal sa jej katedrálnym chrámom. Po druhej svetovej vojne bol gréckokatolíkom násilne odobratý komunistickou mocou a pre svoje potreby ho až do roku 1991 využívala ruská pravoslávna cirkev. Po získaní nezávislosti Ukrajiny a legalizácii gréckokatolíckej cirkvi bol chrám v roku 1991 vrátený gréckokatolíckej cirkvi a stal sa opäť katedrálou Mukačevskej gréckokatolíckej eparchie. V roku 2003 tu boli slávnostne uložené ostatky blahoslaveného mučeníka Teodora Romžu, gréckokatolíckeho biskupa umučeného komunistami.
Architektúra.
Chrám nesie typické znaky barokového štýlu. Interiér má typické prvky rokoka. Neskôr bol prispôsobený potrebám byzantského obradu. Ikonostas chrámu pochádza z roku 1799. V roku 1877 bol prestavaný v neoklasicistickom architektonickom štýle a dostal dnešnú podobu.
Pedro de Paz

Pedro de Paz (* 26. október 1969, Madrid) je španielsky spisovateľ.
Životopis.
Pracoval pätnásť rokov ako programátor a v roku 2002 sa rozhodol venovať písaniu literatúry. Jeho prvý román "El hombre que mató a Durruti" (2004) vyhral "Certamen de Novela corta "José Saramago" 2003" a bol následne preložený do angličtiny. Píše kriminálne romány a horory. Prispieva aj kratšími poviedkami do antológií a časopisov.
V roku 2010 vyhral 20. ročník "Premio Internacional de novela Luis Berenguer" s dielom "La senda trazada".
William Robertson Smith

William Robertson Smith (* 8. november 1846 – † 31. marec 1894) bol škótsky orientalista a evolucionalista. Bol prispievateľom a editorom Encyclopædia Britannica a Encyclopedia Biblica. Venoval sa výskumu archaických semitských náboženstiev. Vyslovil mienku, že Starý zákon je súborom mytologických a historických textov odlišného veku. Za vyslovenie tohto názora bol obvinený z herézy predstaviteľmi Free Church of Scotland a bol vylúčený z Cirkvi. Vychádzal z názoru, že náboženstvo, keďže sa podávalo z otca na syna v rámci určitej skupiny, vyskytovalo sa výlučne v určitej skupine v rámci jednej rasy (napr. judaizmus). Ako prvý uplatnil komparatívne-evolucionistický prístup na štúdium starého zákona. Smith nechápal archaické náboženstva ako prejav zlyhania intelektuálneho výkladu sveta, ale zdôrazňoval jeho sociálne funkcie a videl v ňom dôležitý zdroj pre udržanie spoločenskej súdržnosti.
Marisa Paredesová

Marisa Paredesová, vlastným menom "María Luisa Paredes Bartolomé" (* 3. apríl 1946, Madrid† 17. december 2024, Madrid) bola španielska herečka. Bola známa rolami vo filmoch Pedra Almodóvara.
Životopis.
Paredesová bola dvakrát nominovaná na cenu Goya: 1988 ako najlepšia herečka vo vedľajšej úlohe vo filme "Cara de acelga", 1996 za hlavnú úlohu vo filme "Úspech môjho tajomstva" ("La flor de mi secreto"). V roku 2000 bola na Berlinale členkou poroty. Ako prezidentka Španielskej filmovej akadémie pôsobila v rokoch 20002003. V roku 2018 získala filmovú cenu Goya za celoživotné dielo.
Jej manželom bol režisér a scenárista Antonio Isasi-Isasmendi. Ich dcéra María Isasi je tiež herečka.
Kelaino (dcéra Atlanta)

Kelaino alebo Kelainó (starogr. "Κελαινώ" – "Kelainó", ) je v gréckej mytológii dcéra Titana Atlanta a Pléiony, dcéry Titana Ókeana.
Kelaino bola jednou zo siedmich sestier Plejád. Jej sestrami boli Maia, Élektra, Taygeté, Meropé, Alkyoné a Steropé. So svojim milencom bohom Poseidónom mala synov Lyka a Nyktea 
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.
Rozpútané peklo

Rozpútané peklo (ang. "Dante’s Peak") je akčný dobrodružný film, ktorý nakrútil v roku 1997 Roger Donaldson.
V hlavnej úlohe hrajú Pierce Brosnan ako vulkanológ Dr. Harry Dalton a Linda Hamiltonová ako Rachel Wando.
Film je o erupcii sopky, nad mestečkom v severozápadnom Pacifiku. Scenár napísal Leslie Bohom a film distribuovala spoločnosť Universal Pictures. Dĺžka filmu je 109 minút a rozpočet 104 miliónov amerických dolárov. Zábery erupcie sopky a všetky jej činnosti boli pravé, okrem tečúcej lávy.
Software development kit

Software development kit (skr. SDK) je súbor nástrojov pre vývoj softvéru, ktorý umožňuje vytváranie aplikácií pre určitú softvérovú platformu, hardvérovu platformu, herné konzoly, operačný systém, alebo podobné platformy.
SDK tiež často obsahujú ukážkový kód a podporné technické poznámky alebo iné podklady na pomoc objasniť niektoré body z primárneho referenčného materiálu.
SDK môže mať pripojené licencie, ktoré ich robia nevhodné pre tvorbu softvéru, ktorý je zamýšľaný pre nekompatibilné licencie. Napríklad, súkromný software development kit pravdepodobne nebude kompatibilný s vývojom slobodného softvéru, zatiaľ čo SDK pod GPL licenciou by mohla byť nezlučiteľná s vývojom proprietárneho softvéru. SDK pod GNU Lesser General Public License sú zvyčajne bezpečné pre proprietárne vývoj.
Softvérový inžinier zvyčajne dostane SDK od developera cieľového systému. Často možno SDK stiahnuť priamo z internetu. Mnoho SDK je k dispozícii zadarmo pre podporu vývojárov používajúcich určitý systém alebo jazyk. Niekedy je používaný ako marketingový nástroj.
Poskytovatelia Software development kitu pre konkrétne systémy alebo podsystémy môžu niekedy nahradiť konkrétnejšie termíny namiesto slova software (development kit). Napr., ako Microsoft a Apple poskytujú zostavy Driver Development kit (DDK) pre vývoj ovládačov zariadení.
Kostol svätého Juraja (Užhorod)

Kostol svätého Juraja je rímskokatolícky kostol v centre Zakarpatskej oblasti na Ukrajine.
Dejiny.
Tento rímskokatolícky chrám bol postavený na mieste staršieho kostola. Užhorod bol až do začiatku 20. storočia obývaný veľkým množstvom rímskych katolíkov maďarskej národnosti. Aj keď v období reformácie sa časť Maďarov priklonila k reformovanej (kalvínskej) cirkvi, veľká časť Maďarov zostala v rímskokatolíckej cirkvi. Rímski katolíci v Užhorode sú prevažne maďarskej národnosti. Kostol bol postavený v rokoch 1762 až 1766 a na jeho stavbu sa využili materiály z hradného kostola. Niekoľkokrát bol renovovaný (1830, 1881, naposledy 2000 až 2001).
Architektúra.
Chrám je vybudovaný v štýle neskorého baroka. Veľmi cenným je oltár s obrazom od známeho maďarského maliara Józsefa Lukácsa Kvakkera. Okrem množstva krásnych obrazov a sôch sa tu nachádzajú aj veľmi cenné a vzácne monštrancie. V rokoch 2000 až 2001 bol obnovený pomník Panne Márii, ktorý tu stál až do nastolenia komunistického totalitného režimu. 
Externé odkazy.
Kostol na www.uzhgorod.ws
Anton Hám

Anton Hám (* 20. apríl 1899, Kremnica, Slovensko – † 23. november 1965, Kremnica, Slovensko) bol významný slovenský rytec a medailér.
Život.
Ako syn minciara sa pripravoval na rytecké povolanie. Pretože bol talentovaný, stal sa žiakom dvojročnej umelecko-priemyslovej školy v Budapešti. V roku 1919 sa vrátil domov a pracoval ako rytec v mincovni v Kremnici. Na odporúčanie Otakara Španiela študoval v medailérskej špeciálke na Akadémií výtvarných umení v Prahe. Napriek tomu, že patril k najlepším žiakom profesora Otakara Španiela, musel predčasne prerušiť štúdia a v roku 1925 prevziať vedúcu funkciu ryteckého oddelenia v Štátnej mincovni po zosnulom medailérovi J. Čejkovi. Tu potom pôsobil plných 46 rokov. V roku 1937, na študijnej ceste v Paríži, sa oboznámil s redukčnými strojmi Janviere a pantografmi, ktoré potom zaviedol aj v mincovni.
Dielo.
Vytvoril niekoľko druhov medailí a odznakov, uplatnil sa pri zhotovovaní nových puncových značiek na zlato a striebro. Úspešne viedol výskum lisovania za studena nielen medailových a mincových razidiel, ale aj na lisovanie hlbokých nástrojov na umelé hmoty a tieto spôsoby zaviedol do výroby po oslobodení Česko-Slovenska po druhej svetovej vojne. Bol tiež odborným posudzovateľom falzifikátov mincí.
Po druhej svetovej vojne bol považovaný za špičkového výskumno-vývojového pracovníka a konštruktéra špecializujúceho sa na automatizáciu raziacej techniky, a to predovšetkým technológiou studenej razby. Táto technológia dovolila vyrobiť medailu o priemere , ktorá predstavovala najväčšiu svetovú medailu. Výročná správa Kremnickej mincovne (2011) uvádza, že v roku 1948 mincovňa bola uznaná na svetovej prehliadke výrobcov medailí (FIDEM) v Paríži za  medailu o priemere , ktorá zostala neprekonaná až do začiatku 21. storočia.
Anton Hám zhotovil 1 000 kusov číslovaných razidiel pre česko-slovenské dukáty (1923). Boli to tzv. "svätováclavské dukáty", ktoré sa používali ako oficiálne obchodné platidlo v ČSR. Bol autorom a spoluautorom niekoľkých návrhov mincí. Svoje všestranné znalosti mincového umenia dokázal pri vyhotovení mincových razidiel pre plynulú automatickú razbu mincí.
Audi A1

Audi A1 je malý mestský trojdverový hatchback vyrábaný automobilkou Audi od roku 2010 až dodnes. Ide o štýlové vozidlo, ktoré je podľa samotného výrobcu určené najmä pre mladších šoférov.
Shifty Adventures in Nookie Wood

Shifty Adventures in Nookie Wood je 15. štúdiový album waleského hudobníka Johna Calea.
S vydaním minialbumu "Extra Playful" Cale oznámil, že nový štúdiový album vyjde budúci rok. Jeho vydanie bolo predbežne oznámené na jar 2012, neskôr sa však vydanie presunulo na jeseň a až začiatkom júna 2012 bolo oznámené, že album vyjde 1. októbra 2012. Album vyjde v troch verziách: ako CD, vinylová LP platňa a cez digitálny download. Rovnako ako u predchádzajúceho EP, i tento album vyjde vo vydavateľstve Double Six Records.
Väčšinu skladieb nahral sám Cale vo svojom vlastnom štúdiu v Los Angeles a vzal na seba aj úlohu producenta. V skladbe „I Wanna Talk 2 U“ hrá ako hosť Danger Mouse a práve táto skladba vyšla ako prvý singel k albumu 6. júla 2012 iba ako digitálny download. Na druhom singli sú skladby „Face to the Sky“ a „Living with You (Organic Mix)“. Ku skladbe "Face to the Sky" bol natočený aj videoklip režírovaný Tomom Scholefieldem.
Fear (John Cale)

Fear je štvrtý sólový štúdiový album Johna Calea. Album vyšiel v roku 1974 vo vydavateľstve Island Records a produkoval ho John Cale. Na albume sa podieľalo mnoho hudobníkov, medzi ktorých patrí napríklad Brian Eno alebo Phil Manzanera zo skupiny Roxy Music.
Kvalifikácia na Majstrovstvá Európy v bejzbale 2007

Kvalifikácia na Majstrovstvá Európy v bejzbale 2007 bola kontinentálna kvalifikácia v bejzbale mužov, ktorú organizuje Európska bejzbalová konfederácia (CEB), a ktorej sa zúčastnilo 16 európskych štátov. Novým tímom, ktorý súťažil o ME, bolo Turecko. Bojovalo sa o 2 miestenky na záverečný turnaj v 2 skupinách kvalifikácie. Tá prebiehala od 25. júla do 5. augusta 2006.
Nakoniec postúpili 3 tímy (tretím tímom bolo Rakúsko), pretože Grécko bolo po ME 2005 diskvalifikované.
Priamy postup.
Priamo postúpila hostiteľská krajina a 8 najlepšie umiestnených tímov z ME 2005:
Výsledky.
1. skupina.
 Balašicha-Planernaja
2. skupina.
 Antverpy-Hoboken
Barokové kostoly na Filipínach

Barokové kostoly na Filipínach sú štyri hlavné barokové pamiatky na Filipínach. Sú to kostoly v mestách Manila (kostol sv. Augustína z roku 1607), Santa Maria, Paoay a Miagao. Všetky kostoly sú unikátnou ukážkou európskeho baroka, ktoré remeselníci prispôsobili miestnemu materiálu a technikám. 
Pre svoju jedinečnosť boli kostoly v roku 1993 zaradené na zoznam svetového dedičstva UNESCO.
Letisko Prievidza

Letisko Prievidza je verejné medzinárodné letisko s nepravidelnou dopravou nachádzajúcim sa v blízkosti mestskej časti Prievidza-Ukrniská.
Poloha.
Nachádza sa v centrálnej časti Hornonitrianskej kotliny, v juhozápadnej časti mesta Prievidza a v blízkosti kúpeľného mesta Bojnice. 
Charakteristika.
Asfaltová vzletová a pristávacia dráha 22L (04R) má rozmery 1081 x 23 m, dráha 22R (04L) 950 x 30 m. V súčasnosti je letisko bez pravidelných liniek. Vo veľkom je využívané na letecký šport a bezmotorové lietanie. Na letisku taktiež prebieha vývoj, výroba a servis lietadiel a leteckej techniky.
Majstrovstvá sveta v severskom lyžovaní 2011 – Skiatlon mužov

Preteky mužov v disciplíne 30 km skiatlon na Majstrovstvách sveta v severskom lyžovaní 2011 v Osle sa uskutočnili 27. februára 2011. Na štart sa postavilo 83 pretekárov z 31 krajín a víťazom sa stal Nór Petter Northug.
Medzinárodné letisko Gibraltár

Medzinárodné letisko Gibraltár () alebo Letisko North Front (; IATA: GIB, ICAO: LXGB) je civilné letisko na Gibraltáre, ktoré slúži Britským teritóriám. Bolo postavené počas druhej svetovej vojny. Nachádza sa vo vlastníctve Ministerstva obrany Spojeného kráľovstva pre Kráľovské letectvo.
V roku 2004 letisko obslúžilo 314 375 pasažierov a 380 ton nákladu.
Zaujímavosť.
Zaujímavosťou tohto letiska je, že ho križuje Winston Churchill Avenue, hlavná cesta z Gibraltáru do Španielska. Tá musí byť uzavretá zakaždým, keď lietadlo vzlieta alebo pristáva. Zvyčajne býva cesta uzavretá niekoľkokrát za deň okolo 10 minút, ale niekedy je uzavretá aj vyše dvoch hodín.
Táto veľká kuriozita má ale zmiznúť, pretože prebieha rekonštrukcia, ktorej cieľom je nahradenie súčasnej cesty tunelom. Súčasná cesta bude fungovať iba pre súkromné účely, prípadne na núdzové použitie.
Acta Martyrum

Acta Martyrum (doslova "záznamy o mučeníkoch" alebo "skutky mučeníkov") alebo Aktá mučeníkov sú v užšom zmysle oficiálne záznamy (protokoly) súdnych zapisovateľov o procesoch so starokresťanskými mučeníkmi, v širšom všetky správy či príbehy o procesoch s týmito mučeníkmi, rozsudkoch a ich popravách, ktoré sú sčasti založené na výpovediach očitých svedkov a protokoloch zo súdov.
Delia sa na tri podskupiny:
Majstrovstvá sveta v severskom lyžovaní 2011 – Štafeta mužov na 4x10 kilometrov

Preteky mužských štafiet na 4x10 km sa uskutočnili na Majstrovstvách sveta v severskom lyžovaní 2011 v Osle 4. mareca 2011. V konkurencii 17 štafiet sa víťazmi stalo nórske kvarteto Martin Johnsrud Sundby, Eldar Rønning, Tord Asle Gjerdalen a Petter Northug, ktoré zvíťazilo len o 1,3 sekundy pred švédskou štafetou. Bronzovú medailu si zabezpečili nemci. 
Externé odkazy.
Výsledky pretekov na oficiálnej stránke FIS
Traja mušketieri (rozlišovacia stránka)

Traja mušketieri môže byť:
Acta Sanctorum

Acta Sanctorum je hagiografická edícia obsahujúca životopisy a legendy o svätcoch, členená podľa ich sviatkov v kalendárnom roku. Jej vydávanie začal v roku 1643 jezuita Jean Bolland a belgická kongregácia jezuitov.
Artérioskleróza

Artérioskleróza (ľudovo: (z)vápenatenie tepien/ciev, kôrnatenie tepien/ciev) je všeobecné označenie stavu (resp. choroby) charakterizovaného stvrdnutými a zhrubnutými tepnami a stratou ich elastickosti. Je to teda skleróza (stuhnutie) tepien. Tri hlavné typy artériosklerózy sú:
Podľa inej definície je artérioskleróza (systémová degeneratívna) choroba vyššie označená ako ateroskleróza a výraz ateroskleróza je označenie len pre samotnú zmenu stien tepien, ktorá tvorí zďaleka najčastejší základ (príčinu) tejto choroby.
Okrem toho sa veľmi často možno stretnúť s tým, že sa termíny arterioskleróza a ateroskleróza používajú ako úplné synonymá.
Most Chucka Norrisa

Most Chucka Norrisa je recesistické označenie dvoch mostov, ktoré vzišlo z verejného hlasovania o názve mosta, ktorý bol práve vo výstavbe:
Poruchy videnia a slepota (MKCH-10)

H53 - H54: Poruchy videnia a slepota je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
H54 - Slepota a slabozrakosť.
Poznámka: Nasledujúca tabuľka udáva klasifikáciu závažnosti oslabenia zraku odporúčanú Študijnou skupinou SZO pre prevenciu slepoty ( Ženeva, 6. - 10. november 1972). Termín slabozrakosť v položke H54 zodpovedá 1. a 2. kategórii nasledujúcej tabuľky, termín slepota 3., 4. a 5. kategórii a termínu nekvalifikovaná strata videnia zodpovedá 9. kategória nasledujúcej tabuľky.
Ak sa zohľadní rozsah zorného poľa: pacientov s poľom nie väčším ako 10, ale väčším ako 5 okolo centrálnej fixácie treba zaradiť do 3. kategórie; pacientov s poľom nie väčším ako 5 okolo centrálnej fixácie treba zaradiť do 4. kategórie aj v prípade, ak nie je postihnutá centrálna ostrosť.
1 - zraková ostrosť s najlepšou možnou korekciou
Iné choroby oka a očných adnexov (MKCH-10)

H55 - H59: Iné choroby oka a očných adnexov je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Nancy Pelosiová

Nancy Pelosiová (; * 26. marec 1940, Baltimore, Maryland, USA) je americká demokratická politička, od roku 1987 členka Snemovne reprezentantov Kongresu USA. V rokoch 2019 – 2023 zastávala úrad predsedu Snemovne reprezentantov Spojených štátov
ako prvý znovuzvolený predseda od roku 1955. 
Túto funkciu zastávala už v rokoch 2007 – 2011 po víťazstve Demokratickej strany vo voľbách do Kongresu v roku 2006 ako prvá žena, prvý občan štátu Kalifornia a prvý Italoameričan.
Kostol Ducha Svätého

Kostol Ducha Svätého môže byť:
Majstrovstvá sveta v severskom lyžovaní 2011 – Preteky mužov na 50 km voľnou technikou s hromadným štartom

Preteky mužov na 50 km voľnou technikou s hromadným štartom na Majstrovstvách sveta v severskom lyžovaní 2011 v Osle boli poslednou disciplínou na programe MS a uskutočnili sa 6. marca 2011. Víťazom sa spomedzi 85 pretekárov stal Nór Petter Northug.
Slnovrat

Slnovrat môže byť:
Pirimifos-metyl

Pirimifos-metyl (obchodný názov Actellic; systematický názov: "O-(2-dietylamín-6-metylpyrimidín-4-yl)-O,O-dimetyl-fosfortioát") je pyrimidínový derivát dimetylesteru kyseliny tiofosforečnej (organofosfát), používaný ako insekticíd.
Pyrimifos-metyl je žltkastá, vo vode nerozpustná kvapalina, naopak dobre rozpustná v organických rozpúšťadlách. Používa sa na likvidáciu škodcov v potravinárskom priemysle (sklady potravín, cukrová repa, bobuľoviny a ďalšie) ale aj hmyzu prenášajúceho choroby v ľudskej populácii (komáre, muchy, vši a pod.). Má toxické účinky na včely; toxicita pre cicavce je nízka, bez dôkazov mutagénneho, karcinogénneho, neurotoxického či teratogénneho účinku.
Ođđasat

Ođđasat je spravodajský program vyrábaný v spolupráci nórskej (NRK), švédskej (SVT) a fínskej (YLE) televízie v laponskom jazyku. Relácia sa zaoberá problémami Laponcov na severe Nórska, Švédska, Fínska a Ruska. Program má redakciu v mestách Karasjok, Inari a Kiruna. Moderátorkou Ođđasat je novinárka Mariela Idivuoma.
Program má titulky v nórčine, švédčine alebo fínčine, v závislosti na tom, či je vysielaný NRK, SVT alebo YLE. Na rozdiel od väčšiny ostatných spravodajských programov v severských krajinách sa príspevky v inom jazyku dabujú do lapončiny, nepoužívajú sa titulky.
Premiéra programu bola v auguste 2001, kedy bol program vysielaný iba NRK a SVT. YLE sa pridalo až v ďalších rokoch.
Minčol (vrch vo Veľkej Fatre)

Minčol niekde uvádzaný ako Kračkov () je vrch v centrálnej časti Veľkej Fatry. Nachádza sa medzi Rakytovom a Čiernym kameňom, približne juhozápadne od Ružomberka. 
Poloha.
Nachádza sa v centrálnej časti Veľkej Fatry, v geomorfologickom podcelku Hôľna Fatra. Leží v okrese Ružomberok a stretávajú sa tu katastrálne územia obcí Liptovské Revúce a Ľubochňa. Minčol sa vypína nad obcou Liptovské Revúce, v južnej časti turčianskej vetvy hlavného hrebeňa. Je súčasťou Národného parku Veľká Fatra.
Popis.
Západné svahy klesajú do Ľubochnianskej, východné do Revúckej doliny a do týchto dolín stekajú horské bystriny, odvodňujúce masív Minčola. Ľubochnianskou dolinou preteká riečka Ľubochnianka, z východných častí hrebeňa smeruje voda Revúckou dolinou riekou Revúca. Severovýchodne susedí mohutný Rakytov, oddelený Južným Rakytovským sedlom, juhozápadne sa nachádza Čiernym kameňom, oddelený sedlom pod Čiernym kameňom.
Výhľady.
Poloha v hlavnom hrebeni a zároveň pomerne dobrá dostupnosť z blízkej obce robí z Minčola turisticky frekventovanú lokalitu. Výhľad z vrcholu obmedzuje tak riedky porast, ako aj okolité vyššie vrchy. Minčol preto poskytuje zaujímavý pohľad práve na velikány Veľkej Fatry, no z vhodných častí možno pri priaznivých podmienkach pozorovať Nízke Tatry, Malú Fatru či časť Oravskej Magury.
IPhone 4S

 iPhone 4S je 5. generácia smartfónu iPhone. Predstavený bol 4. októbra 2011 a do predaja sa dostal o 10 dní neskôr resp. 14. októbra 2011. Tento model prišiel na trh spoločne s novou verziou operačného systému iOS 5. iPhone 4S je nástupcom iPhone 4. 12. septembra 2012 bol predstavený nástupca iPhonu 4S ktorý nesie označenie iPhone 5.
Vlastnosti.
Telefón umožňuje konferenčné hovory, podržanie hovoru, spájanie viacerých hovorov, zobrazenie čísla volajúceho (CLIP) a integráciu s ďalšími vlastnosťami telefónnej siete s prístrojom, ako napr. automatické stíšenie a zastavenie prehrávania hudby pri prijatí hovoru, s jej následným pokračovaním po jeho ukončení. Vytáčanie hlasom podporuje iPhone 3GS a novší.
iPhone v spolupráci s prevádzkovateľmi siete poskytuje aj funkciu tzv. vizuálnej odkazovej schránky (Visual voicemail), t. j. že odkazy sa užívateľovi zobrazia priamo na displeji telefónu a nemusí do schránky volať.
Je možné zakúpiť si hudbu prostredníctvom iTunes Store.
iPhone prehráva video, hudbu a obrázky.
Zo zariadenia je možné pristupovať na internet a to prostredníctvom technológií GPRS/EDGE/3G (cez telekomunikačného operátora) alebo Wi-Fi (cez prístupové body ako bežné počítače). Zariadenie má integrovaný prehliadač internetu Safari. Stránky je možné prehliadať v horizontálnom i vertikálnom móde, a umožňuje zobraziť len časť stránky (čo je výhodné vzhľadom k nižšiemu rozlíšeniu displeja oproti bežným počítačom). Safari pre iPhone nepodporuje Flash, technológiu spoločnosti Adobe.
K Emailovým schránkam je možné pristupovať prostredníctvom zabudovaného klienta Mail s podporou štandardov POP3 a IMAP, vytvárať e-maily vo formáte HTML a je možné tiež čítať dokumenty vo formátoch PDF alebo Microsoft Office (MS Word, MS Excel).
iPhone tiež disponuje technológiou Bluetooth 4.0, 8 Mpx fotoaparátom a nahrávaním videa vo Full HD (1080p) kvalite..
V iPhone sú zabudované 3 senzory, prvý zisťuje, či je iPhone vo vodorovnej alebo zvislej polohe a podľa toho zobrazuje obraz na displeji, napríklad pri prehrávaní videa. Druhý registruje priloženie iPhone k uchu a automaticky vypína displej, aby šetril batériu a zamedzil ovládaniu uchom a tretí prispôsobuje jas obrazovky intenzite vonkajšieho svetla (ak je táto funkcia zapnutá).
iPhone 4S sa pôvodne dodával s 16, 32 a 64 GB flash pamäťou, pri predstavení iPhone 5 bol vyradený 32 a 64 GB model a cena čiastočne klesla. V predaji zostáva iPhone 4S s 8 GB flash pamäťou.
Zimný štadión Piešťany

Zimný štadión Piešťany je športová hala v meste Piešťany určená prevažne na ľadový hokej. Má kapacitu 3 500 divákov. Svoje domáce zápasy tu hráva účastník slovenskej 1. ligy slovenská hokejová reprezentácia do 18 rokov.
Bitka v Piešťanoch.
Hokejový štadión sa krátko po svojom otvorení v roku 1986 zapísal do povedomia hokejovej verejnosti hromadnou bitkou medzi hokejistami Kanady a Sovietskeho zväzu, ktorá sa odohrala v roku 1987 počas Juniorských majstrovstiev sveta v ľadovom hokeji. Viacerí mladí hráči z oboch výberov sa stali neskôr známymi hokejovými hviezdami. 
Podujatia.
Štadión býva často hostiteľským miestom pre hokejové podujatia juniorov svetovej úrovne.
Dinosaur Provincial Park

Dinosaur Provincial Park je prírodná pamiatka vzdialená asi dva a pol hodiny jazdy juhovýchodne od mesta Calgary v kanadskej provincii Alberta. Nachádza sa v údolí rieky Red Deer River a jeho reliéf je zložený z typického vlnitého terénu badlands (neúrodná pôda). Jeho rozloha je . V roku 1955 sa toto územie stalo chráneným ako Provincial Park of Alberta. Od roku 1979 je zapísaný na zozname svetového dedičstva UNESCO.
Oblasť je významná pre paleontologický výskum, najmä ako nálezisko skamenených dinosaurov z obdobia vrchnej kriedy. Bolo tu objavených 40 druhov dinosaurov a veľa skamenelín ďalších organizmov z doby pred asi 75 miliónmi rokov.
Polityka

Polityka je významný poľský spoločensko-politický týždenník založený v roku 1957. Zaoberá sa politickými udalosťami, ekonomikou, kultúrou, vedou a históriou v Poľsku, Európe i v celom svete, priebežne ich komentuje a analyzuje. Obsahuje aj fejtóny a reportáže. 
V roku 1990 sa týždenník vyčlenil z vydavateľstva "RSW Prasa-Książka-Ruch" ("Robotnicza Spółdzielnia Wydawnicza „Prasa Książka Ruch“", ktoré vzniklo v roku 1973 spojením nakladateľstva Książka i Wiedza [kniha a veda] a novinovej spoločnosti Ruch [hnutie]), čo bolo vydavateľstvo PZPR, ktoré rozhodnutím Sejmu v marci 1990 zrušili. V súčasnosti časopis vydáva vlastné družstvo "„Polityka“ - Spółdzielnia Pracy" (doslova "Polityka - pracovné družstvo").
Od roku 1992 udeľuje týždenník významným autorom z oblasti kultúry cenu s názvom "Paszport Polityki". Od roku 1995 vychádza vo farbe na kriedovom papieri. Niekoľkokrát do roka obsahuje rôzne prílohy, od kuchárskych receptov, cez informačné príručky, ktoré sa venujú témam typu ako si vyberať elektroniku alebo ako porozumieť výsledkom lekárskych prehliadok, až po historické zošitky, ktoré sa zaoberajú podrobnejšie niekoľkými témami.
Zoznam chránených území v okrese Domažlice

Toto je zoznam chránených území v okrese Domažlice aktuálny k februáru roku 2017, v ktorom sú uvedené chránené územia v oblasti okresu Domažlice.
Head-Smashed-In Buffalo Jump

Head-Smashed-In Buffalo Jump (doslova „útes na lov bizónov, pri ktorom bola rozbitá hlava“) je názov útesu (anglicky buffalo jump – útes na lov bizónov) a prírodnej pamiatky v Kanade na úpätí Skalnatých vrchov. 
Tento okolo 300 metrov dlhý zráz dlho používal indiánsky kmeň Čiernonožcov (angl. Blackfoot) na lov bizónov. Stáda bizónov hnali až k zrázu do ktorého bizóny padali a následkom zranení boli ľahkou korisťou pre lovcov. 
V roku 1968 sa toto územie stalo národnou historickou pamiatkou a v 1979 provinčnou pamiatkou. Vďaka svojej vysokej kultúrnej hodnote bola táto oblasť v roku 1981 zapísaná na zoznam svetového dedičstva UNESCO. V roku 1987 tu bolo otvorené interpretačné centrum a múzeum.
Šijací stroj

Šijací stroj je zariadenie používané na zošívanie dvoch, alebo viacerých kusov textilného, či netextilného materiálu niťou. Šijací stroj bol vynájdený počas priemyselnej revolúcie za účelom znížiť podiel ručného šitia v manufaktúrach. Od svojho zavedenia v polovici 19. storočia zvýšil šijací stroj dramaticky efektivitu odevného priemyslu.
Strojové šitie.
Ihla prevlečie vrchnú (žltú) niť látkou a pri spätnom pohybe sa vytvorí očko, ktoré zachytí spodný rotačný chápač (sivý) a prehodí ho cez cievku so spodnou niťou (zelená). Napínacia páka, ktorou prechádza vrchná niť, utiahne steh tak, aby kríženie oboch nití bolo zhruba uprostred hrúbky látky.
Dôležitou časťou je tiež podávač látky, umiestnený pod stehovou doskou. Vykonáva striedavý pohyb dopredu a dozadu, ktorým rovnomerne posúva látku. Horný hriadeľ, od ktorého sa odvodzuje pohyb ihlovej tyče a spodný hriadeľ, ktorý poháňa chapač a podávač sú mechanicky spojené ozubenými prevodmi, či ozubeným remeňom, aby sa oba pohybovali súbežne.
Pohon šijacieho stroja bol vykonávaný najprv poháňacou kľukou, neskôr šliapacím pedálom a remeňom a dnes je elektromotorom.
Chápač

Chápač alebo chytač (angl. "hook", nem. "Greifer") je súčasť šijacích strojov pre viazaný steh. Umožňuje svojim pohybom zachytiť slučku vrchnej nite, rozšíriť ju a takto zväčšenú ňou prevlečie centricky uložené teleso, v ktorom je uložené puzdro s cievkou spodnej nite. 
Niektoré druhy chápačov sú svojou konštrukciou určené skôr na jemnejšie až stredné materiály, iné prešijú takmer všetko. Sila prepichu je daná chápačom, spôsobom sprevodovania a vnútornou konštrukciou šijacieho stroja.
Druhy chápačov.
Kývny chápač.
Výhody:
Nevýhody:
Horizontálny chápač.
Výhody:
Nevýhody:
Rotačný chápač vertikálny.
Výhody:
Nevýhody:
Actinobacillus

Actinobacillus je rod baktérií z čeľade Pasteurellaceae.
Sú to gramnegatívne fakultatívne anaeróbne paličkovité (vzácnejšie kokovité) nesporulujúce a nepohyblivé baktérie. Spôsobujú ochorenia u zvierat, po pohryznutí infikovanými jedincami sa môžu dostať do rán i človeku. Majú tlmivé účinky na imunitný systém. Možno ich kultivovať na agare, sú však málo životaschopné.
Glej (lepidlo)

Glej je všeobecný názov pre lepidlá živočíšneho pôvodu. Najčastejšie sa možno stretnúť s kožným, šľachovým, kopytovým a kostným glejom, vyrábaným z kože, šliach,
kopýt,kostí jatočných zvierat. Gleje sa však vyrábajú aj z odtučneného mlieka (kazeínový), krvi (albumínový). Každý má svoje špecifické vlastnosti.
Majstrovstvá sveta v severskom lyžovaní 2011 – Individuálny šprint mužov

Preteky mužov v individuálnom šprinte na Majstrovstvách sveta v severskom lyžovaní 2011 v Oslesa uskutočnili 24. februára 2011. Vo finále do ktorého sa dostalo 6 najlepších šprintérov sa z víťazstva tešil Švéd Marcus Hellner.
Semifinále.
Postupový kľúč
Semifinále 1
Semifinále 2
Štvrťfinále.
Postupový kľúč
Štvrťfinále 1
Štvrťfinále 2
Štvrťfinále 3
Štvrťfinále 4
Štvrťfinále 5
Kvalifikácia.
Postupový kľúč
Maia

Maia môže byť:
Národný park Mammoth Cave

Mammoth Cave National Park je národný park v USA. Zahŕňa okrem rôznych iných prírodných prvkov aj západnú časť jaskynného systému Mamutia jaskyňa (angl. Mammoth Cave alebo Flint-Mammoth-Roppel Cave a pod.), pričom vlastná Mamutia jaskyňa sa celá nachádza na území parku. Tento jaskynný systém je najdlhší jaskynný systém na Zemi. 
Územie tvorí veľká vápencová planina s riekou Green River a jej prítokom Nolin River. Podrobnosti o jaskynnom systéme pozri v článku Mamutia jaskyňa (Kentucky).
1. júla 1941 sa toto územie stalo národným parkom, 27. októbra 1981 Svetovým dedičstvom UNESCO a 26. septembra 1990 biosférickou rezerváciou.
Mammoth Cave

Mammoth Cave môže byť:
Zoznam chránených území v okrese Cheb

Toto je zoznam chránených území v okrese Cheb aktuálny k decembru roku 2016, v ktorom sú uvedené chránené územia v oblasti okresu Cheb.
Kotón

Kotón môže byť:
Glej

Glej môže byť:
Actio

Actio (lat. akcia, činnosť, konanie, pôsobenie, prednes, rokovanie, žaloba, súdny proces, súdna formula atď.) môže byť:
Actio (rímske právo)

Actio (lat.) je v rímskom práve v širšom zmysle právne konanie (actus). V užšom zmysle je to len súdne konanie, najmä úkon, ktorým niekto začína stíhanie svojho práva na súde. V procese legisakcií (legisakcia je úkon, ktorým bolo v starovekom Ríme pred vyšším úradníkom uzatvárané právne konanie alebo vykonávané súdne konanie) znamenala actio súhrn všetkých slávnych úkonov a vyrieknutých vecí konaných pred súdnym magistrátom, neskôr žalobnú formulu, neskôr - tak ako dodnes - žalobný spis (libellus conventionis). Okrem tohto formálneho významu má actio aj materiálny význam. V materiálnom význame znamená právnu možnosť stíhať určité právo na súde, vymôcť štátom (súdom) konanie, ktoré tomuto právu zodpovedá, t. j. najmä právo na žalobu. 
Actio ako žaloba alebo právo na žalobu.
Táto kapitola sa zaoberá dvoma z vyššie uvedených významov: (ob)žaloba a právo na žalobu.
Actio mala, ako už bolo spomenuté, formálny a materiálny význam. Z formálneho hľadiska vyjadrovala procesnú činnosť žalobcu, žalovaného a príslušného vysokého rímskeho úradníka (prétora). Bola výsledkom ich spolusúčinnosti, preto neprichádzalo do úvahy vo veci znovu konať či dokonca vziať žalobu späť. 
Z hmotného hľadiska to bolo subjektívne právo resp. povinnosť vyplývajúce/-ca z vyššie uvedenej činnosti (teda žaloby), a to takým spôsobom, že pre každú typickú skutkovú podstatu existovala actio patriaca k tejto skutkovej podstate. Konkrétna skutková podstata teda nebola podriadená všeobecnej ako v súčasných právnych systémoch, ale zisťovalo sa aká žaloba a či vôbec sa v konkrétnom prípade môže uplatniť. Rímske právo tak predstavovalo sústavu žalôb, na rozdiel od moderného práva ako sústavy nárokov. 
V rímskom práve existovali osobné žaloby ("actiones in personam"; používané na konkrétnu osobu) a vecné žaloby ("actiones in rem"; proti komukoľvek, kto porušil cudzie právo k veci).
Skúšobný pilot

Skúšobný pilot alebo testovací pilot je letec, ktorý na nových alebo zmenených lietadlách, helikoptérach, závesných alebo padákových klzákoch lieta špeciálne určené manévre a pri vykonávaní týchto leteckých skúšobných techník umožňuje meranie výsledkov a zhodnotenie dizajnu lietadla.
Skúšobní letci pracú zvyčajne pre súkromné firmy alebo armádu. Testovanie vojenských lietadiel sa považuje za najnáročnejšie a najriskantnejšie lietanie vykonávané v mierovom období.
V 50. rokoch 20.storočia zahynul v priemere jeden skúšobný pilot týždenne. Riziko v dnešnej dobe je oproti tomu už len zlomkom, hlavne vďaka vyspelosti leteckých technológií, lepšiemu testovaniu na zemi a simulácii správania lietadiel. V poslednej dobe prispelo k zlepšeniu štatistík pri testovaní pokusných funkcií aj nových konštrukcii aj používanie bezpilotných lietadiel. Pilotovanie experimentálnych lietadiel ostáva stále nebezpečnejšie ako iné spôsoby lietania.
Odbornosť.
Testovací pilot musí byť schopný:
Dejiny.
Skúšobné lietanie vo forme systematickej činnosti začalo počas prvej svetovej vojny, vo výskumnom stredisku britského Ministerstva obrany (RAE) v Spojenom kráľovstve. Skúšobné lety sa začali v Ústrednej leteckej škole Royal Flying Corps.
V 20. rokoch 20. storočia bolo skúšobné lietanie ďalej vyvíjané RAE vo Spojenom kráľovstve a v NACA v USA. Pokrok v skúšobnom lietaní nastal v 50. rokoch, po vylepšení stability lietadiel a presnosti ich ovládania.
Đà Nẵng

Đà Nẵng alebo po slovensky aj Danang je vietnamské mesto ležiace na pobreží Juhočínskeho mora. Podľa údajov z roku 2011 má 887 070 obyvateľov. Leží asi 965 km severne od Hočiminovho Mesta a 764 km južne od Hanoja. Asi 3 km severne od mesta sa nachádza Letisko Đà Nẵng. Susedí s provinciou Thừa Thiên - Huế, Quảng Nam a s Laosom. Administratívne je mesto na úrovni provincie Vietnamu. V okolí existuje niekoľko pláží, letovísk a hotelov. Mestom preteká rieka Han a nachádza sa v ňom najväčší námorný prístav v strednom Vietname.
Sľubica (vrch)

Sľubica () je vrch v pohorí Branisko, najvyšší v jeho južnej, rovnomennej časti. Leží nad Dúbravou a Vojkovcami, približne východne od Spišského Podhradia. 
Poloha.
Nachádza sa v južnej časti Braniska, v geomorfologickom podcelku Sľubica. Leží na hranici Prešovského a Košického kraja a okresov Levoča a Spišská Nová Ves, pričom zasahuje na katastrálne územia obcí Dúbrava, Slatvina a Vojkovce. Najbližšími sídlami sú na severozápadnom úpätí situovaná obec Dúbrava a juhozápadne ležiaca Slatvina a Vojkovce, juhovýchodne sa nachádzajú Hrišovce a východne Víťaz a Široké.
Opis.
Sľubica leží v hlavnom hrebeni, vedúcom zo sedla Branisko južným smerom cez Suchý hrb () na Zadný Moravec (). Severným smerom sa nachádza Suchý hrb, Rajtopíky () a Brezová (), východným Zadný Moravec (), južným Predný Moravec () a Pahor () a západným Turnisko (), Kozia hora (), Dreveník () a Spišský hradný vrch () so Spišským hradom. Masív patrí do povodia rieky Hornád, kde vodu zo západnej časti odvádza Oľšavec a Slatvinský potok, z južnej potok Studenec a z východnej Dolinský potok. Na vrchole sa križujú značené turistické chodníky z Vojkoviec i Slatviny. Na vrchole je osadená informačná tabuľa, posedenie s dreveným stolom a lavičkami, nechýba turistický smerovník so schránkou a vrcholovou knihou.
Turizmus.
Sľubica poskytuje jeden z najpôsobivejších výhľadov na Slovensku a je atraktívnym a vyhľadávaným cieľom pre turistov. Z vrcholu je možný výhľad na Spiš s Dreveníkom a Spišským hradom, počas dobrej viditeľnosti dovidieť na vzdušnou čiarou vzdialený Veľký Choč (). Najľahší je výstup z obce Vojkovce cez sedlo Predky () s prevýšením . Každoročne turisti vystupujú na vrch v rámci akcie „Zimný výstup na Sľubicu“.
Výhľady.
Vrchol pokrýva nesúvislý, miestami však riedky lesný porast, ktorý umožňuje obmedzený rozhľad. Z vhodných lokalít je však možné pozorovať Hornádsku a Popradskú kotlinu, okolité vrcholy Braniska a pri priaznivých podmienkach tiež Vysoké a Belianske Tatry, Levočské vrchy, Bachureň, Čergov, Šarišskú vrchovinu, Čiernu horu, Volovské vrchy, Slovenský raj a východnú časť Nízkych Tatier.
Popigaj (kráter)

Popigaj je kráter na Sibíri, Rusko. Spolu s kráterom Manicouagan je 7. najväčší impaktný kráter na Zemi. Dopad veľkého bolidu vytvoril kráter s priemerom pred asi 35,7 ± 0,2 (2σ) miliónom rokov počas eocénu. Kráter je vzdialený 1½ hodiny letu helikoptérou z dedinky Chatanga. UNESCO túto lokalitu určilo ako geopark, geologicky významné miesto.
Popigaj je dobrým príkladom formovania impaktného kráteru. Ostatné krátery sú väčšie čo sťažuje ich výskum; niektoré sú pod povrchom (Chicxulub), výrazne deformované (Sudbury) alebo deformované a značne erodované (Vredefort).
Podľa niektorých predpokladov existuje možnosť, že kráter Popigaj bol vytvorený spoločne s asi 35 miliónov rokov starým (eocénnym) kráterom Chesapeake Bay a Toms Canyon.
Kráter Popigaj zaujímal geológov už dlhšiu dobu, ale celá oblasť bola nedostupná z dôvodu ťažby diamantov v gulagoch počas vlády Stalina. Významná expedícia sa uskutočnila až v roku 1997 (IPEX 1997) a výrazne doplnila poznatky o tomto mieste. Teleso, ktoré kráter vytvorilo, bol chondritový asteroid s priemerom okolo .
Tlak z dopadu v okamihu premenil uhlíkaté látky v pôde a horninovom prostredí na diamanty; v okruhu od dopadu. Diamanty majú priemer zvyčajne od 0,5 do ; niektoré mimoriadne kusy aj . Diamanty zdedili plochý tvar pôvodného grafitu a navyše sa zachovalo pôvodné delikátne kryštalické ryhovanie.
Diamantové bane.
V septembri 2012 sa Rusko oficiálne vyjadrilo, že pod kráterom sa nachádzajú zásoby v rozsahu „triliónov karátov“ (stovky tisíc ton diamantov). Podľa ich stanoviska sa tu nachádza dosť diamantov pre svetový dopyt na 3 000 rokov. To sa pravdepodobne týka požiadavky na priemyselné diamanty, ktorých by tak bol dostatok a za menšiu cenu. Diamanty majú hodnotu cca 1 000 000 000 000 000 $ (biliarda dolárov). Viaceré diamanty nie sú diamanty v pravom slova zmysle (uhlík kryštalizujúci v kubickej sústave), ale lonsdaleit (alotropický uhlík s hexagonálnou kryštalickou mriežkou). Táto modifikácia uhlíka je až o 58 % tvrdšia ako diamant. Diamanty taktiež „obsahujú nezvyčajné abrazívne vlastnosti a veľkosť“, pre ktoré by našli uplatnenie v priemysle a vo vede.
Tento druh diamantov, je známy aj ako „impaktné diamanty“, pretože sa predpokladá, že vznikli rýchlym dopadom meteoritu na ložisko grafitu.
Popigaj

Popigaj môže byť: